Obert el termini per a sol·licitar les ajudes del Pla Renhata
01 febrer 2022

## Obert el termini per a sol·licitar les ajudes del Pla Renhata01 febrer 2022Última actualització: 01 febrer 2022

![](../gestion/img/e20715102aa4bef16e24ab38eeaf76a8bd3c4b46bb3476fc63207bbaa3e74a56.jpg)  
  

A partir de hui, 1 de febrer, fins al 13 d'abril es podran sol•licitar les ajudes del **Pla Renhata**, unes subvencions dirigides a reformar banys o cuines i, també, aquelles obres destinades a facilitar l'accessibilitat a persones amb diversitat funcional i mobilitat reduïda i que milloren la seua autonomia a l'ús de l'habitatge.

Per a més informació, es podrà contactar amb l'Oficina d'Habitatge i Regeneració Urbana (plaça del Tirant, Gandia) pels canals habituals, presencial o telemàtic. L'horari d'atenció és d'11:00 a 13:00 hores els dilluns i dimecres, amb cita prèvia. També es podrà contactar a través del correu [habitatge@gandia.org](mailto:habitatge@gandia.org) i/o el telèfon 962959688.

Aquesta iniciativa subvenciona els honoraris professionals (màxim un 5?% del cost de les obres), taxes i impostos i les despeses de l'obra, des de 2 mil fins a 12 mil euros. L'obtenció d'aquestes subvencions per a la millora de les condicions de l'interior dels habitatges dependran de la qualitat constructiva de la casa i del grau de discapacitat de qui l'ocupe.

Així, **Amparo Victoria**, regidora d'Habitatge, ha explicat que "_es tracta d'unes ajudes a les quals podran accedir molts dels nostres veïns i veïnes i des de l'Oficina d'Habitatge estarem encantats d'ajudar en la tramitació d'aquesta línia o per a donar informació i assessorament sobre qualsevol aspecte relacionat amb l'habitatge_”.

Tota la informació relativa a aquestes ajudes està disponible a: [https://habitatge.gva.es/es/web/arquitectura/ajudes-convocatories-2022?fbclid=IwAR3xYLbpYKjMuLopAKFvzpKe53EoT\_UW1RiM-EjYsVUnU6\_8Y9NdwzrFpOE](https://habitatge.gva.es/es/web/arquitectura/ajudes-convocatories-2022?fbclid=IwAR3xYLbpYKjMuLopAKFvzpKe53EoT_UW1RiM-EjYsVUnU6_8Y9NdwzrFpOE)

[Twittear](https://twitter.com/share)